Harry Potter and the Order of the Phoenix « Roekeloos
Deur Roekeloos ⋅ 17 Julie 2007 ⋅ E-pos hierdie artikel
Gelys onder Alan Rickman, Brendan Gleeson, Daniel Radcliffe, David Yates, Emma Thompson, Emma Watson, Fiona Shaw, Gary Oldman, Helena Bonham Carter, Maggie Smith, Michael Gambon, Ralph Fiennes, Robbie Coltrane, Rupert Grint Met: Daniel Radcliffe, Rupert Grint, Emma Watson, Helena Bonham Carter, Robbie Coltrane, Ralph Fiennes, Michael Gambon, Brendan Gleeson, Gary Oldman, Alan Rickman, Fiona Shaw, Maggie Smith & Emma Thompson
Harry Potter is nou uiteindelik ook volwaardige volwasse vermaak. Die vyfde film het sommer heelwat meer om die lyf as die voorgangers.
Dit bly ‘n uitspattige storie, soos mens kan verwag waar daar towenaars betrokke is, maar daar is ‘n tasbare dramatiese ondertoon van die eerste paar minute af. Dit weerklink as ‘n geroffel in jou onderbewussyn en sorg dat jy nie vergeet van wat net voor om die draai lê nie, die groot geveg tussen Harry Potter en die Voldemort-faksie. Mens voel natuurlik by tye dat dit effe te ver gevat word, maar die resultaat is ‘n baie meer ernstige film.
Soos die jong akteurs is Harry Potter ook die keer meer volwasse en lei hy ‘n belangrike opstand. Hy het ‘n beter verhouding met sy peetpa Sirius Black en Professor Snape leer hom ‘n towerkunsie of twee.
Die Potter-films raak al hoe meer ernstig en Harry Potter and the Order of the Phoenix het weer nuwe lewe in die reeks geblaas.
Koop / Buy Harry Potter and the Order of the Phoenix …
© 1997 - 2007 Roekeloos. Adverteer. QVRP